*Әлки муниципаль районы*

*Иске Әнҗерә гомуми төп белем мәктәбе*

***Башлангыч сыйныфларда***

***Бөек Җиңүнең 70 еллыгына багышланган***

***“Тамчы шоу”***

***интеллектуаль уен кичәсе.***

*Башлангыч сыйныф укытучысы:*

*Мингазова Гөлназ Маратовна*

*(2015-ел)*

***Кереш өлеше.***

*Хәерле көн, кадерле укучылар, укытучылар, килгән кунаклар! Без бүген сезнең белән “Тамчы шоу” интеллектуаль уенына җыелдык. Әлеге уенда Иске Әнҗерә мәктәбенең башлангыч сыйныф укучылары көч сынашачак. Безнең бәйгебез*

*Бөек Җиңүнең 70 еллыгына багышлана. Ә хәзер сүзне командаларга бирәбез.*

*1-команда “Кояш”, 2-команда “Катюша”*

**

***1тур. Танышу.***

*Һәр бала үзе белән таныштыра.*

***Шамил:***

*Таныдыгызмы, дусларым?*

*Минем исемем Шамил.*

*Мәктәптә алдынгылыкны*

*Беркемгә дә бирмим мин.*

***Илүзә:***

*Мин Илүзә бик тырыш кыз*

*Барысына да өлгерәм.*

*Җырлыйм, биим, дәресемне дә*

*Бик оста сөйләп бирәм.*

***Арина:***

*Минем исемем-Арина*

*Русча дөрес, матур сөйлим*

*Яратам исәпләргә.*

*Матур-матур сүзләр өстәп*

*Әкиятләр сөйләргә.*

***Сөмбел:***

*Җырларга да яратам мин,*

*Биергә дә яратам.*

*Сөмбел исемле кызчык мин*

*Җиргә шатлык таратам.*

***Айрат:***

*Гаиләдә без җиде кеше.*

*Кечкенәсе мин булам.*

*Карлар көрим, утын ярам*

*Укуда да булдырам.*

*Барыгыз да таныдымы?*

*Әйе, мин Айрат булам.*

***Вилдан:***

*Вилдан Губайдуллин булам*

*Һәммәгез дә беләсез.*

*Укуда да алдынгы мин*

*Кайчан шаян һәм әрсез.*

***Дилә:***

*Әти-әниемнең яраткан*

*Төпчек кызы мин-дилә.*

*Хезмәттә дә бик тырыш мин.*

*Кулымнан бар да килә.*

***Зилә:***

*3-сыйныфта укыйм мин*

*Исемем була Зилә.*

*Шундый матур исем кушкан*

*Кадерле әнием Тәнзилә.*

***Айзат:***

*Исәнмесез, дусларым!*

*Минем исемем-Айзат.*

*Сезнең белән очрашуга*

*Чын күңелемнән мин шат.*

***Азалия:***

*Чәчәк исеме кушкан миңа*

*Кадерле әнием Лилия.*

*Таныдыгызмы, дусларым?*

*Әйе, мин-Азалия.*

***Вәсил:***

*Ә мин -Вәсил Губайдуллин*

*Беләсез бит, дусларым.*

*Сезнең белән тамчы-шоуда*

*Катнашырга хыялым.*

***Гөлия:***

*Гөлия дип кушкан миңа*

*Сөекле әнием Рузия.*

*Һәркөн мәктәпкә киткәндә:*

*“Тырышып укырмын,”-диям.*

*Шулай итеп, кадерле дуслар, без һәр бала белән якыннан таныштык. Инде командалар белән танышыйк.*

***“Кояшкай”*** *командасы үзенең девизы һәм җыры белән таныштыра.*

*Девиз: “Все за одного, один за всех,*

*Тогда в классе будет успех!”*

*“Солнечный круг” җырын җырлыйлар.*

***“Катюша”*** *командасы үзенең җыры һәм девизы белән таныштыра.*

*Девиз: “Мы дети 21 века*

*Всегда и везде добъемся успеха»*

*«Катюша» җырын җырлыйлар.*

***2-тур. Соруларга җавап бирү. (****Сорауларга җавапны ике команда да чиста*

*биткә язалар һәм берәм-берәм язганнарын укыйлар.)*

***1-сорау.*** *Бөек Ватан сугышы кайчан башланган?*

***2-сорау****. Кайсы ил гаскәрләре безнең илебезгә һөҗүм итә?*

***3-сорау****. Безнең авылдан Бөек Ватан сугышына ничә кеше китә? Аларның ничәсе әйләнеп кайта? (156 кеше китә, 88 әйләнеп кайта, 68 үлеп кала)*

***4-сорау****. Безнең районнан ничә кешегә Советлар Союзы Герое исеме бирелә? Кайсыларын хәтерлисез, шуларның исем-фамилияләрен атагыз.*

*(6 кеше:*

*1. Афанасьев Кузьма Кириллович- Иске Тумба авылыннан;*

*2. Исхаков Зиннәтулла Гиниятуллович, Ургагар авылыннан;*

*3. Крайнов Степан Матвеевич. Базарлы Маттактан;*

*4. Чулков Алексей Петрович, Юхмачи авылыннан;*

*5. Шагвалеев Галимзян Ш., Төгәлбәй авылыннан.*

*6. Лукоянов Александр Вассильевич, Садиково авылыннан)*

***5-сорау.*** *Экранга игътибар итегез. Анда кемнәрнең портретлары сурәтләнгән?*

**

***6-сорау****. Әлеге шагыйрьләрнең кайсысы Бөек Ватан сугышында катнашкан?*

**

***3-тур.***

*Әлеге сүзнең хәрефләре буталган. Сез баштан шушы сүзне уйлап табарга*

*тиеш, ә аннан соң шул сүздән яңа сүзләр төзеп язарга кирәк була.*

*(шабтавчык – башваткыч)*

***4-тур.***

***Капитаннар бәйгесе.***

***1-командага сораулар.*** *“Әйе”, яисә “Юк” дип кенә җавап бирергә.*

*Син әзерме? Киттек.*

1. *Бөек Ватан сугышы 1941 елның 22 июнендә башланган.*
2. *Бер елда 13 ай.*
3. *Татар телендә 6 килеш бар.*
4. *Көздән соң кыш килә.*
5. *Кошларны аквариумда асрыйлар.*
6. *Германиянең башкаласы – Берлин.*
7. *Җиңү Байрагын Рейхстагка кадыйлар.*
8. *Май аеннан соң август килә.*
9. *Тавыкта ике аяк.*
10. *Җиңү сүзе ике иҗектән тора.*

***2-командага сораулар.***

1. *Бөек Җиңү бәйрәмен һәр елның 9-маенда бәйрәм итәбез.*
2. *Бер атнада 6 көн.*
3. *Ватан сүзе ике иҗектән тора.*
4. *Кыштан соң җәй була.*
5. *Россиянең башкаласы-Мәскәү.*
6. *Сугыштан кайткан бабайларга ветераннар дибез.*
7. *Карлыган ул куак.*
8. *Июнь ае беткәч август башлана.*
9. *Чәчне тарак белән тарыйлар.*
10. *Без Татарстанда яшибез.*

*Жюри нәтиҗәләр чыгарган арада музыкаль тәнәфес ясап алабыз.*

1. *“Тынычлык” җыры.*
2. *Бию.*